**לחצן-אופנוע רעש מהאגזוז**

|  |  |
| --- | --- |
|  |  |
| תת"ע 5205-12-20מדינת ישראל נ' סעיד עלי  **בפני כב' השופט יעקב בכר-נפסק לזיכוי**  **נסיבות המקרה**:  כנגד הנאשם הוגש כתב אישום לפיו נהג על אופנוע שנמצא לא תקין ,ע"י שוטר שהוא בוחן תנועה  ***.         סיכום הדברים***  לעניות דעתי, לא הוכיחה המאשימה מעבר לכל ספק סביר כי הנאשם נהג על אופנוע לא תקין.**ראשית**, השוטר העיד כי בשעת האירוע היה ללא מד דציבלים ולכן קבע כי אופנוע הנאשם הפיק רעש חזק חוות דעתו הסובייקטיבית (לפי שמיעתו בלבד)  וזו איננה יכולה לכשעצמה להביא להרשעתו של הנאשם.  **שנית**, גרסת המאשימה מתערערת עוד יותר לנוכח המסמכים אותם הציג הנאשם:  **1 -**מסמך רכישת האופנוע ממכון מוסמך (מטרו מוטור שיווק בע"מ) מיום 12/3/19, דבר אשר מפחית בהתאם את החשש באשר לרכישת ו/או התקנת אגזוז לא חוקי.  **2 -** מסמך הודעת התקינות לפיו אופנוע הנאשם נמצא תקין בבדיקת בוחן רכב (לרבות בדיקת הליקויים שמצא השוטר), כאשר הבדיקה נעשתה פחות מיממה משעת האירוע וקבלת הדו"ח.  סבורני כי ככל שהיתה טענת המאשימה נכונה (מערכת פליטה לא חוקית בשל רעש חזק העולה ממה), היה נתקל הנאשם בקשיים בשעת בדיקת התקינות שנערכה לאופנועו למחרת היום.    ***סוף טוב***  מאחר ונטל השכנוע רובץ לאורך כל הדרך על כתבי המאשימה, וזו נתמכת למעשה ע"י דעתו הסובייקטיבית של השוטר הבוחן בלבד, לא ניתן לשלול גרסתו המוצקה של הנאשם לפיה לא מדובר במערכת פליטה לא חוקית ואופנוע לא תקין. משכך, הגעתי למסקנה כי יש מקום במקרה דנן לזכות את הנאשם מחמת הספק. | |