דוחות לנהג מונית

דוח לנהג מונית שסייע לנכה

מבוסס ע"פ פס"ד תת"ע 6171-11-18

מדינת ישראל נ" שמואל נגב

ביהמ"ש השלום לתעבורה פתח תקווה

בפני כבוד השופטת רות רז \*נפסק לזיכוי

סיכום הפסק דין

הנאשם קיבל דוח בגין הפרעה לתנועה והודה בכך אך טען כי עקב היותו נהג מונית עצר במקום על מנת לאסוף נוסע נכה ויצא מהמונית כדי לסייע לו ובנוסף חנה סמוך לתמרור המתיר עצירה לצורך העלאת /הורדת נוסעים

השופט העדיף

את גרסת פקח שטען שנהג המונית חנה במקום אסור אך בשאלה האם עצר לצורך העלאת נוסע עצר העדיף את גרסת נהג המונית שנתמכה בעדות הנוסע עקב כך שמדובר בעדות מול עדות כאשר עדותו של הנאשם נתמכת בעדות הנוסע.בנוסף, תגובתו הראשונית של הנאשם לעד התביעה הייתה כי הוא הסיע אדם נכה.

 הסיבות לזיכוי נהג המונית

עד התביעה לא בדק האם בין נוסעי הרכב היה אדם נכה

עד התביעה לא הבחין בשלב בו העלה הנאשם את הנוסע לרכב ולא הבחין בשלב בו הנאשם חזר למונית, כך שלא ניתן לשלול את גרסת הנאשם שיצא מן המונית על מנת לעזור לנוסע.

עד התביעה לא ציין מה היה משך זמן עמידת המונית במקום כך שלא הוכח שהנאשם העמיד את המונית במשך פרק זמן ארוך שלא לצורך או למשך פרק זמן בלתי סביר שלא למטרה המותרת בתקנה.

עד התביעה לא ציין באיזה מרחק עמד מן המונית כך שלא ברור האם צפה במתרחש סביב המונית והאם יכול היה להבחין בנאשם ניגש לסייע לנוסע הנכה.

העצירה בנסיבות כמתואר על ידי הנאשם, כאשר ירד מן המונית לצורך סיוע לאדם נכה להיכנס למונית, הינה עצירה מותרת, גם כאשר היא מהווה הפרעה לתנועה, במיוחד כאשר מדובר בהסעת אדם נכה.  המאשימה לא הוכיחה מעבר לספק סביר כי עצירה זו גרמה הפרעה בלתי מידית שלא למשך פרק זמן קצר הנדרש להעלאת הנוסע למונית

דוח מצלמת חניה לנהג מונית במקום איסור עצירה

לצרף את הרשום למטה לערעור

המחוקק [בסעיף 76(ב)](http://www.nevo.co.il/law/74274/76.b) ל[תקנות התעבורה](http://www.nevo.co.il/law/74274), והרשות המקומית [בסעיף 8](http://www.nevo.co.il/law/4097/8) לחוק העזר,

**נוהג במונית רשאי לעצור לאיסוף נוסע או להורדתו בקטע דרך עירונית, גם אם הוצב בו תמרור 433 או 818, למעט בתחום תחנת אוטובוס.**

הכירו בכך שפעילות רכב ציבורי כמונית היא פעילות חשובה ועוד הכירו בצורך, שלא לומר בהכרח, להתיר למוניות חריגה

מהכלל האוסר על חנייה באזור "אין עצירה". מדובר בהיתר מחויב המציאות, בלעדיו יקשה על נהגי המוניות להעניק שירות סביר לציבור הרחב.